মির্জা ফখরুলকে কেন জামিন দেওয়া হবে না, হাইকোর্টের রুল
বিএনপি মহাসচিব মির্জা ফখরুল ইসলাম আলমগীরকে কেন জামিন দেওয়া হবে না, তা জানতে চেয়ে রুল জারি করেছেন হাইকোর্ট।
আজ বৃহস্পতিবার বিচারপতি মো. সেলিম ও বিচারপতি শাহেদ নুরুদ্দিনের হাইকোর্ট বেঞ্চ এ রুল জারি করেন।
আগামী এক সপ্তাহের মধ্যে সংশ্লিষ্ট কর্তৃপক্ষকে রুলের জবাব দিতে বলা হয়েছে।
গত ২৮ অক্টোবর প্রধান বিচারপতির বাসভবন ভাঙচুরের ঘটনায় করা মামলায় মির্জা ফখরুলের জামিন আবেদনের শুনানি শেষে জামিন না দিয়ে রুল জারি করেন আদালত।
মির্জা ফখরুলের আইনজীবী জয়নুল আবেদিন জামিন আবেদন করেছিলেন।
রমনা থানায় দায়ের করা মামলায় গত ২৯ অক্টোবর কারাগারে যান মির্জা ফখরুল। সেদিন সকালে রাজধানীর গুলশান-২-এর বাসা থেকে মির্জা ফখরুলকে আটক করে গোয়েন্দা পুলিশ (ডিবি)। পরে তাকে ডিবির মিন্টো রোডের কার্যালয়ে নেওয়া হয়। রাতে ডিবির গাড়িতে করে মির্জা ফখরুলকে আদালতে আনা হয়।
২২ নভেম্বর ঢাকার একটি আদালত মামলায় মির্জা ফখরুলের জামিন নামঞ্জুর করেন।

বিএনপি মহাসচিব মির্জা ফখরুল ইসলাম আলমগীরকে কেন জামিন দেওয়া হবে না, তা জানতে চেয়ে রুল জারি করেছেন হাইকোর্ট।